Nos Ieans de Chalon Cuens d’Auceurre,  Sires de Rochefort,  nos Alais de Neuers Contesse d’Auceurre façons sauoir à tos ces qui verront ces presantes letres que com l’Abbés,  li Conuents de Moutier seint Iean, eussoint acheté de noble homme Guillaume de lonuille Seigneur de Iuley,  de Dame Marie sa femme de Tanlay, tout çau que il auoint en la ville  ou finage de Ious en Auceurrois por lo preis de quatre cens liures de tournois,  nos deuandis Iehans eussiens ladite terre recosse por deuant gré de ligneige,  eussions paié lesdites quatre cens liures de tournois audit Abbé  au Conuent,  li dis Abbés  Conuent requeist que nous entressiens en son homeige desdites choses, cum nobles homs Miles Sires de Noiers lor eust donné en pure  perpetuelle armone, audit Abbé  au Conuent lou fié des choses dessusdites, si com il appert par les lettres dou deuant dit Seigneur de Noiers,  nous ne vousissions mie entrer en l’homeige doudit Abbé  dou Conuent pour si poul de chose. Nos façons à sauoir à tos, que nous auons eu  receu arriers doudit Abbé  dou Conuent lesdites quatre cens liures de tournois,  lour auons ladite terre randue quite  deliure,  tout ce que nous y auons,  poons auoir pour la reison de ladite rescosse, ou por aultre reison; saul çou que nos retenons por nos,  por nos hoirs, à nos  à nos hoirs permenablement nostre garde és choses dessusdites. Et por ce que ceste chose soit ferme  estauble à tousiours, nos li deuandis Cuens  la Contesse auons mis nos seauls en ces presantes letres. Cau fu faict en lan de grace courant par mille doucens  sexante  seze ou mois d’Octobre.